|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS**  **DĖL PRITARIMO uAB „UKMERGĖS VANDENYS“ 2022 METŲ METINIAM PRANEŠIMUI** |
|  |
| 2023 m. kovo d. Nr. |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo Nr. I-533 4, 12, 16, 20, 27, 29, 57 straipsnių ir trečiojo1 skirsnio pavadinimo pakeitimo ir įstatymo papildymo 105 straipsniu įstatymo Nr. XIII-3312 5, 7 ir 10 straipsnių pakeitimo įstatymu, Ukmergės rajono savivaldybės tarybos veiklos reglamento, patvirtinto 2019 m. rugsėjo 26 d. sprendimu Nr. 7-143 „Dėl Ukmergės rajono savivaldybės tarybos veiklos reglamento patvirtinimo“ (su vėlesniais pakeitimais), 262 punktu ir Ukmergės rajono savivaldybės tarybos 2020 m. sausio 30 d. sprendimu Nr. 7-23 patvirtintu Ukmergės rajono savivaldybės biudžetinių ir viešųjų įstaigų, savivaldybės valdomų įmonių metinių veiklos ataskaitų teikimo savivaldybės tarybai tvarkos aprašu, Ukmergės rajono savivaldybės taryba n u s p r e n d ž i a:

Pritarti UAB „Ukmergės vandenys“ 2022 metų metiniam pranešimui (pridedama).

Savivaldybės meras

Projektą parengė

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO UAB ,,UKMERGĖS VANDENYS“ 2022 METŲ METINIAM PRANEŠIMUI“**

**AIŠKINAMASIS RAŠTAS**

2023 m. kovo 13 d.

Ukmergė

1. **Sprendimo projekto rengimo pagrindas:**

LR vietos savivaldos įstatymo Nr. I-533 4, 12, 16, 20, 27, 29, 57 straipsnių ir trečiojo1 skirsnio pavadinimo pakeitimo ir įstatymo papildymo 105 straipsniu įstatymas (*2020 m. spalio 1 d. Nr. XIII-3312*) numatė savivaldybės mero, savivaldybės kontrolieriaus, savivaldybės biudžetinių ir viešųjų įstaigų, savivaldybės valdomų įmonių metinių ataskaitų teikimo pokyčius, kurie turėjo įsigalioti 2022 m. sausio 1 d. ir būti taikomi 2022 metų ir vėlesnių ataskaitinių laikotarpių ataskaitų rinkiniams.

Tačiau LR vietos savivaldos įstatymo Nr. I-533 4, 12, 16, 20, 27, 29, 57 straipsnių ir trečiojo1 skirsnio pavadinimo pakeitimo ir įstatymo papildymo 105 straipsniu įstatymo Nr. XIII-3312 5, 7 ir 10 straipsnių pakeitimo įstatymu (*2021 m. gruodžio 23 d. Nr. XIV-846*) buvo pakeistas aukščiau minėto įstatymo straipsnis dėl įstatymo įsigaliojimo ir taikymo. Tai yra naujos nuostatos įsigaliojo 2023 m. sausio 1 d., bet yra taikomos tik 2023 metų ir vėlesnių ataskaitinių laikotarpių ataskaitų rinkiniams. Rengiamiems ataskaitinių laikotarpių iki 2023 metų ataskaitų rinkiniams taikomos iki šio įstatymo įsigaliojimo galiojusios LR Vietos savivaldos įstatymo nuostatos, numačiusios, kad:

*išimtinė savivaldybės tarybos kompetencija yra mero, savivaldybės administracijos direktoriaus, savivaldybės kontrolės ir audito tarnybos, biudžetinių ir viešųjų įstaigų (kurių savininkė yra savivaldybė), savivaldybės valdomų įmonių ir organizacijų metinių veiklos ataskaitų (švietimo įstaigų metinės veiklos ataskaitos yra švietimo įstaigos vadovų metų veiklos ataskaitų dalis ir yra rengiamos Lietuvos Respublikos švietimo įstatyme nustatyta tvarka) <...> išklausymas reglamento nustatyta tvarka, sprendimų dėl šių ataskaitų <...> priėmimas <...> pateikiant sprendimų projektus ir dėl jų balsuojant*.

Savivaldybės tarybos veiklos reglamento 262 punkte nustatyta, kad biudžetinių ir viešųjų įstaigų (kurių savininkė yra savivaldybė), savivaldybės valdomų įmonių metinės veiklos ataskaitos teikiamos vadovaujantis atskiru savivaldybės tarybos sprendimu nustatyta tvarka.

Ukmergės rajono savivaldybės tarybos 2020 m. sausio 30 d. sprendimu Nr. 7-23 patvirtintas Ukmergės rajono savivaldybės biudžetinių ir viešųjų įstaigų, savivaldybės valdomų įmonių metinių veiklos ataskaitų teikimo tvarkos aprašas, kuris nustato ataskaitų rengimo ir pateikimo tvarką, remiantis ja UAB „Ukmergės šiluma“ parengė ir 2022 m. kovo 13 d. pateikė 2022 metų metinį pranešimą.

**2. Sprendimo projekto tikslas ir esmė:**

Remiantis Ukmergės rajono savivaldybės tarybos 2020 m. sausio 30 d. sprendimu Nr. 7-23, patvirtintu Ukmergės rajono savivaldybės biudžetinių ir viešųjų įstaigų, savivaldybės valdomų įmonių metinių veiklos ataskaitų teikimo savivaldybės tarybai tvarkos aprašu UAB „Ukmergės vandenys“ parengė 2022 metų metinį pranešimą. 2022 metų metiniame pranešime apžvelgiama bendrovės veikla, finansiniai, techniniai rodikliai už 2022 metus ir planai bei strategija ateinantiems laikotarpiams. Siūloma pritarti parengtam sprendimo projektui, kuriame pateiktas 2022 metų UAB „Ukmergės vandenys“ metinis pranešimas.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai: -**

**5. Priėmus sprendimą laukiami rezultatai, galimos pasekmės:**

UAB „Ukmergės vandenys“ atsiskaito savivaldybės tarybai už 2022 metų veiklą. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti): -**

**7. Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: -**

**9. Sekretoriatas priimtą sprendimą pateikia\*:**

UAB „Ukmergės vandenys“, Turto ir įmonių valdymo skyriui.

**10. Aiškinamojo rašto priedai: -**

Turto ir įmonių valdymo skyriaus vedėja Daiva Gladkauskienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.